АҞӘА, жәабран 19 - Sputnik. Н.Ф. Гамалеи ихьӡ зху Ацентр авирусолог, апрофессор Александр Бутенко арадио Sputnik иазеиҭеиҳәеит коронавирус ааԥынразы аҟазаашьа ҟалар шалшо. Абри атәы аанацҳауеит РИА Новости.
Ааԥынра ааир, амшқәа ԥхаррахар, ауаа рсоциалтә еинырра еиҳа ианырацәахалак, ачымазцәа рхыԥхьаӡара иацлар ауеит, аха уи зыдҳәалахо ауаа рныҟәара, рынеиааироуп ҳәа иазиԥхьаӡоит апрофессор Бутенко.
Иара игәаанагарала, асезонтә фактор аепидемиатә процесс адинамика ианыруам.
"Атропикатә тәылақәа рҿы, аҳауа еснагь иахьыԥхарроу, асезон иадҳәалаӡам авирус аҿиара. Иаҳҳәап Бразилиеи Индиеи. Ичмазаҩу ауаҩы згәы бзиоу авирус ииҭоит еизааигәаны реинырраан, рцәажәараан, аимҳәара-аимсара аан. Сгәанала авирус асезонқәа ҳәа акгьы ԥнакуам", - ҳәа иҳәеит иара.
Авирусолог иазгәеиҭеит аҵыхәтәантәи аамҭазы ачымазара шыхҽызгьы, асанитартә нормақәа рықәныҟәара иаҟәыҵтәым.
"Акыр рыҵаркуеит афакторқәа ҩба – ачымазара ашьҭахь иԥсабаратәу аиммунитет аиуреи алаҵаҟаҵареи. Аиммунитет змоу ауаа рхыԥхьаӡара 60–70 процент инаӡар, уи ачымазара ԥызкуа факторны иҟалоит", - ҳәа иҳәоит Бутенко.
Иара убас шәаԥхьар ҟалоит:
АҞӘА, жәабран 26 - Sputnik. Нигериа аҩада-мраҭашәаратәи аштат Замфара аҿы атеррористцәа азеиԥшынхарҭаҟынтәи 300-ҩык ашколӡӷабцәа мҵадырсит ҳәа аанацҳауеит РИА Новости агазеҭ PM News адыррақәа ҵаҵӷәыс иҟаҵаны.
Атеррористцәа ақәылара руит ахәаша ауха, аиланхарҭа Джангебе абжьаратә школаҿы. Иҟоу адыррақәа рыладара ашкол ааигәара игылаз арратә пост иақәлеит, нас ашкол иажәлеит. Аӡӷабцәа ахыбра идәылыргеит асааҭ 02.00 (04.00 мск) рзы.
Аррамаҵзурауаа ажәылараан ахәрақәа роузар ҟалоит. Аҭыԥатәи ауаа аӡӷабцәа реиқәырхаразы аԥшаарақәа ирҿуп.
Ашкол адиректор агазеҭ Punch иазеиҭеиҳәеит ақәылаҩцәа аҵх рҽалакны машьыналеи амотациклқәа рылеи ишааз. Ақәылара ҟазҵаз рҟынтәи ԥыҭҩык атәыла ашәарҭадаратә маҵзура аусзуҩцәа рцәамаҭәа ршәын.
АҞӘА, жәабран 26- Sputnik. Урыстәыла аепидемпроцесс ахысраан алҵшәа бзиақәа аанарԥшуеит, адунеи атәылақәа жәпакы иреиӷьуп ҳәа аҳәамҭа ҟалҵеит Роспотребнадзор аиҳабы Анна Попова. Абри атәы аанацҳауеит РИА Новости.
"Апандемиаамҭаан Урыстәыла аепидемиатә процесс ахысраан алҵшәа бзиақәа аанарԥшуеит, адунеи атәылақәа жәпакы иреиӷьуп. Уи ҳҵарауааи ҳапрактикцәеи роуп изџьушьаша", - лҳәеит Попова Урыстәылатәи аҭоурыхтә еилазаараҿы иаартыз ацәыргақәҵаҿ.
Роспотребнадзор аиҳабы лгәаанаграла Урыстәыла акоронавирус аҟынтәи алаҵақәа хԥа рыла алаҵаҟаҵара алыршара ԥыжәара дуӡӡоуп, игәадуроуп.
Иара убас шәаԥхьар ҟалоит:
"Ҳраион аҟны 20 қыҭа ыҟоуп, ашьамаҟа хыԥхьаӡарала иугозар 45 нызқь рҟынӡа инаӡоит. Ачымазара бааԥсқәа узыцәшәаша ҳәа макьана акгьы ҳамам. Арахә ачымазара рыламҽырц ҳазҿу аусурақәа ыҟоуп, аха ҳазхьымӡогьы рацәоуп. Сара аусураҟны аҳақьым дсымаӡам. Афельдшер аӡәы апрактика дахысуеит, аӡәы еилзырго лоуп акәымзар, аҳақьым ҳара ҳҟны дааиӡом ауалафахәы амаҷра иахҟьаны. Ачымазарақәа рҟынтәи ахшәқәа ааҳгоит, ҳамч ахьынӡарықәхо. Араион аҟынтәигьы ацхыраара ҟарҵоит, аха уи жәаџьара ишаны хәҭак. Абиуџьет уажәы еиҵартәеит, 80 нызқь мааҭ шықәсык ҳәа иԥхьаӡан. Хык 350 мааҭ ақәӡоит иҟауҵозар (ахәшә). 45 нызқь хы арахә ахьыҟоу, ажәқәа мацара аагозар, хәҭак хыџьара- ԥшьыџьара ишаны иҟалоит. Ачымазара рыхьаанӡа апрофилактика аҳасабала алаҵа ҟауҵароуп", - иҳәеит Гыцба.
Шәазыӡырҩы аудио.